रनियां हाईवे किनारे एक एटीएम मशीन में रविवार को रुपये निकालने गए चिराना के श्रीकृष्ण से बाइक सवार बदमाश एटीएम कार्ड लूटकर भाग गए थे। उसके शोर मचाने पर स्थानीय लोगों ने बाइक से पीछा कर रायपुर में दो युवकों को पकड़ कर पुलिस के हवाले कर दिया था। मामले में लीपापोती के प्रयास में लगी पुलिस ने आखिरकार 36 घंटे बाद तीन युवकों पर धोखाधड़ी का मुकदमा दर्ज कर लिया। इसमें पकड़े गए युवक प्रतापगढ़ के भुवालपुर जसवारा निवासी सौरभ गुप्ता, सचिन सिंह शामिल हैं।